**Názov zákazky:** **„PD na oplotenie areálu Mlyny UK – SEVER“**

**Miesto dodania:** Mlyny UK, Staré grunty 36, 841 04 Bratislava

**Doba dodania PD :** 95 kalendárnych dní od doručenia objednávky/výzvy na začatie prác

**Miesto stavby:** Mlyny UK, Staré grunty 36, 841 04 Bratislava, katastrálne územie č. 805211- Karlova Ves, parcely registra C, č.2940, súpisne číslo: 2940/2, 2940/20, 2940/19, 2940/17, 2940/1,

**Predmet zákazky bude obsahovať tieto časti:**

1. Geodetické práce a zber podkladov
* Zameranie reliéfu terénu v rozsahu PD výškopisu a polohopisu v trasovaní budúceho oplotenia, vrátane určenia jestvujúcich sietí v línií budúcej stavby do 35 kalendárnych dní
1. Projektová dokumentácia (ďalej ako „PD“)
* vyhotovenie PD podľa špecifikácie uvedenej nižšie (**Požiadavky na štruktúru a obsah PD)** do 60 kalendárnych dní od doručenia výzvy na začatie prác,
1. Inžiniering
* Zabezpečenie právoplatného stavebného povolenie do 60 kalendárnych dní od odsúhlasenia PD verejným obstarávateľom,
* Poskytovanie súčinnosti pri zabezpečení vydania právoplatného kolaudačného rozhodnutia
* Vzhľadom na povahu veci je možné z opodstatnených dôvodov vyššie uvedené lehoty pre inžiniersku činnosť primerane predĺžiť,
1. Autorský dozor
* počas realizácie stavby odo dňa odovzdania staveniska zhotoviteľovi stavby až do vydania právoplatného kolaudačného rozhodnutia (o odovzdaní a prevzatí staveniska bude objednávateľ úspešného uchádzača vopred písomne informovať), v rozsahu 7 účastí na KD (zahájenie + 5 podľa vyzvania investora + kolaudácia), pričom 1 účasť = 2 hod.

**Spôsob dodania:**

PD dodať v tlačenej forme 8 pare a elektronicky 1ks na CD/USB nosiči v prepisovateľnom formáte .dwg (výkresová časť) a .xls, .docx (textová časť). Zároveň bude celá dokumentácia dodaná v .pdf formáte.

Objednávateľ si vyhradzuje právo na priebežnú kontrolu PD počas realizácie prostredníctvom priebežných pracovných stretnutí, ktoré zvolá objednávateľ písomne, bez nároku na predĺženie lehoty na zhotovenie PD. Na týchto pracovných stretnutiach si objednávateľ vyhradzuje právo na výber konečného architektonického návrhu (dizajnu) oplotenia a to minimálne z 5-tich predložených návrhov rôznych konceptov. Objednávateľ ďalej navrhuje rozdeliť realizáciu PD na 2. časti a to 1.časť: prípravne práce lehota na prvú časť 35 kalendárnych dní a 2.časť : vyhotovenie PD v stupni dokumentácie pre stavebné povolenie v podrobnostiach realizácie stavby (DSPRS), lehota na druhú časť je 60 kalendárnych dní. Dodávateľ PD následne zrealizuje potrebnú dokumentáciu v rozsahu DSP/DRS (zlúčená pre stavebné konanie a pre realizáciu stavby s potrebnými stavebnými detailmi). Víťazný uchádzač je povinný predložiť PD v štádiu finalizácie (pred prípravou rozpočtu) na finálnu kontrolu objednávateľovi, o ktorú požiada objednávateľ 10 kalendárnych dní písomne pred lehotou zmluvného dodania PD.
Od obdržania PD na finálnu kontrolu objednávateľom sa prerušuje plynutie lehoty
na zhotovenie PD až do času predloženia pripomienok objednávateľom. Prípadné pripomienky
k nedostatkom a požiadavkám je nutné v plnom rozsahu bezodkladne zapracovať v celkovej lehote vypracovania PD.

Verejný obstarávateľ (v zmluvnom vzťahu objednávateľ) požaduje súčinnosť úspešného uchádzača (v zmluvnom vzťahu zhotoviteľa) počas stavebného konania prepracovaním alebo dopracovaním vznesených a predpísaných požiadaviek stavebným úradom. Verejný obstarávateľ (v zmluvnom vzťahu objednávateľ) zároveň požaduje súčinnosť zhotoviteľa predmetu PD (najmä, nie však výlučne - poskytovanie vysvetlení súťažných podkladov (PD a výkazu výmer)
na otázky zo strany záujemcov doručených verejnému obstarávateľovi, príprava odpovedí
pri doručení žiadostí o nápravu/námietok (týkajúcich sa PD a výkazu výmer) zo strany dotknutých osôb v procese verejného obstarávania v lehotách určených v zákone o verejnom obstarávaní). Vysvetlenie, resp. odpovede je úspešný uchádzač povinný vypracovať a doručiť verejnému obstarávateľovi bezodkladne, najneskôr do 3 pracovných dní tak, aby ich mohol verejný obstarávateľ preukázateľne oznámiť všetkým záujemcom, resp. zaslať dotknutým úradom v čo najkratšej lehote.

Cena za túto činnosť je zahrnutá v celkovej cene za predmet zákazky. Zároveň v prípade záujmu verejného obstarávateľa je v tejto cene zarátaná aj účasť úspešného uchádzača v komisii
na vyhodnotenie ponúk v procese verejného obstarávania projektovanej zákazky, t. j. zákazky
na výber zhotoviteľa stavebných prác.

**Základné údaje stavby:**

Predmetom riešenia projektu bude výstavba časti oplotenia areálu severnej časti Mlyny UK. Pri vyhotovení projektovej dokumentácie je potrebné zahrnúť plánované pešie chodníky ktoré plánuje vybudovať Magistrát hlavného mesta SR Bratislava. Oplotenie bude slúžiť najmä na ochranu pred nežiaducim vniknutím do areálu VM Mlyny UK. Predmetne oplotenie sa týka najmä severovýchodnej strany parcely kde je parcela vonkajšími vplyvmi znečistená častým výnosom odpadov z okolitých obytných domov. V oplotení sa ráta s dvomi budúcimi vstupmi do areálu a to pre zásobovanie zo severovýchodnej strany, z ktorých jedna bude slúžiť neskôr ako priestor pre plánovanú lávku z objektu UNIMO. Predpokladaná výška plotu by mala byť v rozmedzí 3000mm až 3500mm po celej dĺžke trasovania. Predpokladaná dĺžka severovýchodnej časti oplotenia by mala byť cca 550m a mala by začínať pri AD B a končiť pri Manželských internátoch. Preferovaný typ oplotenia by mal pozostávať zo železobetónových stĺpov, z betónového múrika (sokla) medzi stĺpmi a kovovej, montovanej, bez údržbovej výplne nad týmto múrikom. Materiály použité pri stavbe tohto oplotenia by mali byť dlhodobo dostupné na stavebnom trhu kvôli postupnej výstavbe (2-3 roky) a kvôli následným renováciám/opravám zo strany investora nasledujúce roky.

V členitejšom teréne budú pre jednoduchšiu realizáciu oplotenia realizované terénne úpravy a odstránenie náletovej zelene – v projekte je potrebné tieto práce vykázať ako samostatný stavebný objekt, nakoľko terénne úpravy si objednávateľ realizuje sám a ich realizácia nebude predmetom VO.

**Požiadavky na dokumentáciu:**

* PD musí byť vypracovaná v súlade s podmienkami/požiadavkami objednávateľa na rozsah prác a použitých materiálov,
* PD musí byť vypracovaná tak aby bolo možné následne pomocou VO vysúťažiť zhotoviteľa
* podrobnosť rozpracovania dokumentácie: Projektová dokumentácia pre stavebné povolenie
v podrobnostiach realizácie stavby (DSPRS) vrátane výkazu výmer a rozpočtu,
* výkaz výmer a rozpočet musí byť zároveň pre účely verejného obstarávania (výber zhotoviteľa stavby) spracovaný v súlade s § 42 ZVO, t. j. bez odkazu na konkrétneho výrobcu, výrobného postupu, obchodného označenia, patentu, typu, oblasti alebo miesta pôvodu alebo výroby,
ak by tým dochádzalo k znevýhodneniu alebo vylúčeniu určitých záujemcov alebo tovarov, ak si to nevyžaduje predmet zákazky; takýto odkaz možno použiť len vtedy, ak nemožno opísať predmet zákazky podľa dostatočne presne a zrozumiteľne, a takýto odkaz musí byť doplnený slovami „alebo ekvivalentný“ s určením požadovaných minimálnych technických štandardov,
* úspešný uchádzač je povinný jednotlivé časti PD vypracovať v rozsahu podľa UNIKA sadzobníka
pre navrhovanie ponukových cien projektových prác a inžinierskych činností,
* pred vypracovaním PD si úspešný uchádzač vyhotoví polohopisné a výškopisne zameranie pozemku

**Požiadavky na štruktúru a obsah PD:**

* spracovanie architektonicko-technických návrhov v 5-tich variantoch
* dopracovanie architektonicko-stavebnej časti vrátane stavebných a montážnych detailov jednej investorom vybratej varianty podľa nižšie uvedeného rozpisu,
* statický posudok
* návrh harmonogramu postupu prác v závislosti na časovom intervale realizácie,
* výkaz výmer (vrátane figúr) a rozpočet (vrátane profesií),
* výpis prvkov a špecifikácia použitých materiálov, prvkov a zariadení (vrátane ich obrazovej prílohy),
* kompletný rozpočet stavby,
* projekt organizácie výstavby.

 Zameranie existujúceho stavu

* + Polohopisné a výškopisné zameranie vrátane zamerania existujúcich sietí v trase navrhovaného oplotenia

Architektonicko-stavebná časť

* + - Projektová dokumentácia – nového oplotenia s terénnymi úpravami
	+ technická správa,
	+ situácia,
	+ terénne úpravy pre oplotenie (samostatný stavebný objekt)
	+ pôdorys oplotenia,
	+ charakteristické rezy a rozvinutý pohľad
	+ výkazy prvkov,
	+ vybrané detaily na základe dohody s objednávateľom

Statika

* + technická správa,
	+ statický posudok nosných konštrukčných prvkov stavebného objektu
	+ výkresy tvaru a výstuže nosných prvkov oplotenia

**Obhliadka:**

Pred vyhotovením ponuky odporúčame vykonať obhliadku riešených plôch za účelom zistenia skutkového stavu. Termín obhliadky je potrebné dohodnúť vopred na kontaktnej adrese: Ing. arch. Eduard Šimánsky, eduard.simansky@uniba.sk alebo na tel.: 0918 110 082

Informatívna situácia